אנדרטת חללי סיירת גולני בקרבות מלחמת יום הכיפורים

אנדרטת חללי סיירת גולני בקרבות מלחמת יום הכיפורים היא אנדרטה הנמצאת ברמת הגולן, באתר החרמון, באזור הרכבל העליון. האנדרטה מציינת את חללי סיירת גולני אשר נפלו בקרבות במהלך מלחמת יום הכיפורים. באנדרטה מונצחים 14 לוחמי הסיירת שנפלו בקרבות בגזרת החרמון במלחמת יום הכיפורים. האנדרטה נחנכה חמישים שנה לאחר המלחמה, ביום רביעי, 24 במאי 2023 (ד' סיוון תשפ"ג) במפגש לוחמים, חברים ומשפחות שכולות.

שישה מחללי הסיירת מונצחים גם באנדרטת חטיבת גולני בחרמון: אברהם פלדמן, יורם וסרמן, נמרוד בין, יעקב גונין, שמואל סלע ורובי שטיין.

אנדרטה לזכר ארבעת חללי הסיירת במבצע קינוח הוקמה שלוש שנים לאחר המלחמה ובה מונצחים שמריהו ויניק, גלעד ליטן, איתן פלונסקי ועזרא פיינשטיין. (ראה להלן).

כל חללי הסיירת בקרבות מלחמת יום הכיפורים מונצחים גם במרכז המורשת וההנצחה של סיירת גולני במחנה שרגא.

סיירת גולני במלחמת יום הכיפורים
מוצב החרמון נפל לידי הסורים ביום הראשון למלחמה, י' בתשרי תשל"ד (6.10.1973). המשימה הראשונה שהוטלה על הסיירת הייתה לתגבר את מוצב 104 (באזור הר רם). כעבור יומיים, במסגרת הניסיון הישראלי הראשון לכיבוש החרמון במלחמת יום הכיפורים, השתתפה הסיירת עם כוחות נוספים מהחטיבה בניסיון לכיבוש החרמון, הכוחות נבלמו על ידי הסורים.

רק לקראת סיום המלחמה, בליל 21.10.1973, תקף צה"ל בשנית, במסגרת מבצע קינוח. כוח צנחנים הגיע במסוקים למוצב החרמון הסורי וצר על הסורים ממזרח, כוח מחטיבת גולני עלה מכיוון מערב לאחר שמיעת תדריך מפקד החטיבה, אמיר דרורי בו הסביר לחיילים את חשיבות הקרב הצפוי ואת חשיבותו של הרכס המשמש נקודת תצפית חשובה ("העיניים של המדינה"). לאחר שעות של לחימה כבש צה"ל את החרמון בצהרי כ"ו בתשרי תשל"ד, 22.10.1973. בקרב הראשון נפלו 25 לוחמי גולני, בקרב השני נפלו 4 צנחנים ו-55 לוחמי חטיבת גולני.

האנדרטה 
אנדרטת ההנצחה הוקמה בשנת 2023 ביוזמת לוחמי הסיירת אשר שירתו ביחידה במהלך מלחמת יום הכיפורים. האנדרטה על פסגת החרמון, צופה על אזור הקרבות. האנדרטה נחנכה בחודש מאי 2023 במעמד המשפחות השכולות וחבריהם ומפקדיהם של הנופלים.

על האנדרטה חקוקים שמותיהם של הלוחמים אשר נפלו בקרבות בגזרת החרמון במלחמת יום הכיפורים:
  - נפל ביום כ"ב בניסן תשל"ד (15.4.1974) בהפגזה של הסורים בזמן שהסיירת אבטחה את שיא החרמון.
  - נפל ביום י"ב בתשרי תשל"ד (8.10.1973), בקרב על מוצב 104 שבו נלחמה הסיירת.
  - נפל ביום כ"ו בתשרי תשל"ד (22.10.1973) בעת ניסיון לחלץ פצועים, בקרב השני על מוצב החרמון.
  - נפל ביום ט"ז בתשרי תשל"ד (12.10.1973) מאש מטוסים סוריים בעת בדיקת ציר ליד כפר חדר (חאדר).
  - נפל ביום כ"ו בתשרי תשל"ד (22.10.1973) בקרב השני על החרמון, כאשר ניסה לחלץ את מפקדו שנפצע.
  - נפל ביום ט"ז בתשרי תשל"ד (12.10.1973) מאש מטוסים סוריים בעת בדיקת ציר ליד כפר חדר.
  - נפל ביום י"ב בתשרי תשל"ד (8.10.1973), בקרב הראשון על החרמון בעת שחיפה מאחור במקלעון על חבריו הפצועים והנסוגים.
  - נפל ביום י"ב בתשרי תשל"ד (8.10.1973) בקרב שהתחולל כאשר כוח הסיירת נתקל במארב.
  - נפל ביום י"ב בתשרי תשל"ד (8.10.1973) בקרב הראשון על החרמון בעת שנותק מיתר אנשי היחידה, הוקף על-ידי חיילים סורים וניסה לבלום את הסתערותם.
 - נפל ביום ט"ז בתשרי תשל"ד (12.10.1973) בקרב על מורדות החרמון, ליד הכפר חדר.
 - נפל ביום כ"ו בתשרי תשל"ד (22.10.1973) במהלך הקרב השני על החרמון כאשר נפגע בראשו מכדור של צלף.
 - נפל ביום י"ב בתשרי תשל"ד (8.10.1973) במהלך הקרב הראשון על החרמון.
 - נפל ביום י"ב בתשרי תשל"ד (8.10.1973) במהלך הקרב הראשון על החרמון.
 - נפל ביום כ"ו בתשרי תשל"ד (22.10.1973) במהלך הקרב השני על החרמון.

אנדרטה לחללי סיירת גולני בקרב בחרמון 

בשנת 1976 הוקמה ביוזמת משפחות הנופלים ואנשי סיירת גולני אנדרטה להנצחת זכרם של ארבעת לוחמי הסיירת אשר נפלו הקרב החרמון השני (מבצע קינוח): שמריהו ויניק, גלעד ליטן, איתן פלונסקי ועזרא פיינשטיין. האנדרטה על פסגת החרמון, צופה על אזור הקרבות. בלב הרחבה שני לוחות סלע המפרטים את סיפור הקרב בעברית ובאנגלית. בקצה הרחבה, סמוך למעקה, במת בטון קטנה ועליה סלע בזלת מעוגל, בשני צידי הסלע חקוקים פרטי הנופלים ונסיבות נפילתם.

קישורים חיצוניים 
 
 אנדרטה לזכר חללי סיירת גולני בקרב בחרמון במלחמת יום הכיפורים, תיאור האנדרטה באתר "יזכור"
 
 סלע-כל אחד ושמוליק שלו, סרט לזכרו של שמואל סלע באתר Vimeo

הערות שוליים 

אנדרטאות ברמת הגולן
מלחמת יום הכיפורים: אנדרטאות
מלחמת יום הכיפורים
אנדרטאות חטיבת גולני
חטיבת גולני במלחמת יום הכיפורים
אנדרטאות באזור הצפון